પ્રશાંત દયાળ (મેરાન્યૂઝ.અમદાવાદ): બિટકોઈન કેસમાં ગુજરાત સીઆઈડી ક્રાઈમ બ્રાન્ચે અમરેલીના એસપી જગદીશ પટેલની ધરપકડ કરી છે. ગુજરાતના પોલીસના ઈતિહાસમાં ખંડણીના કેસમાં કોઈ ઉચ્ચ પોલીસ અધિકારીની ધરપકડ થઈ હોય તેવો પહેલો કિસ્સો છે. સુરતના બિલ્ડર શૈલેષ ભટ્ટનું અપહરણ કરી તેમના બિટકોઈન પડાવી કરોડોની ખંડણી માંગી હતી. શૈલેષ ભટ્ટ જેવા વેપારી માણસ આપણી સામે ફરિયાદ કરશે નહીં તેવું માની રહેલા એસપી જગદીશ પટેલનો દાવ ત્યારે ઉંઘો પડયો જ્યારે સીઆઈડી ક્રાઈમ બ્રાન્ચે શૈલેષ ભટ્ટની અરજી ઉપર કામ શરૂ કર્યું હતું.